Viðkoma refa á Hornströndum var með slakasta móti árið 2019 . Óðul voru færri en venjulega , got sjaldgæfari og yrðlingar fáséðari en áður . Þetta endurspeglar mögulega slæma afkomu bjargfugla ásamt fleiru , eins og kemur fram í nýútkominni skýrslu Náttúrufræðistofnunar Íslands um vöktun refa á Hornströndum árið 2019 . Eggtvíblaðka er sjaldgæf og hvergi er mikið af henni , þó má hana finna í flestum landshlutum nema miðhálendinu . Hún vex í skóglendi og grasbollum . Eggtvíblaðka er hávaxin jurt ( 30 – 60 sm ) með tvö gagnstæð laufblöð og nokkur blóm í gisnum klasa sem blómgast í júní–júlí . Hún flokkast sem tegund í yfirvofandi hættu á válista æðplantna .